Avis juridique important

|

31977L0538

Οδηγία 77/538/EOK του Συμβουλίου της 28ης Ιουνίου 1977 περί προσεγγίσεως των νομοθεσιών των κρατών μελών που αφορούν στους οπίσθιους φανούς ομίχλης των οχημάτων με κινητήρα και των ρυμουλκουμένων τους

Επίσημη Εφημερίδα αριθ. L 220 της 29/08/1977 σ. 0060 - 0071 Φινλανδική ειδική έκδοση: Κεφάλαιο 13 τόμος 7 σ. 0200  Ελληνική ειδική έκδοση: Κεφάλαιο 13 τόμος 6 σ. 0199  Σουηδική ειδική έκδοση: Κεφάλαιο 13 τόμος 7 σ. 0200  Ισπανική ειδική έκδοση: Κεφάλαιο 13 τόμος 7 σ. 0212  Πορτογαλική ειδική έκδοση : Κεφάλαιο 13 τόμος 7 σ. 0212

ΟΔΗΓΙΑ ΤΟΥ ΣΥΜΒΟΥΛΙΟΥ της 28ης Ιουνίου 1977 περί προσεγγίσεως των νομοθεσιών των Κρατών μελών που αφορούν στους οπίσθιους φανούς ομίχλης των οχημάτων με κινητήρα και των ρυμουλκουμένων τουςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 100,  την πρόταση της Επιτροπής,  τη γνώμη της Συνελεύσεως(1),  τη γνώμη της Οικονομικής και Κοινωνικής Επιτροπής(2),  Εκτιμώντας:  ότι οι τεχνικές προδιαγραφές των εθνικών νομοθεσιών τις οποίες πρέπει να πληρούν τα οχήματα με κινητήρα, αφορούν, μεταξύ άλλων, τους οπίσθιους φανούς ομίχλης- ότι οι προδιαγραφές αυτές διαφέρουν από το ένα Κράτος μέλος στο άλλο και ως εκ τούτου είναι ανάγκη να υιοθετηθούν από όλα τα Κράτη μέλη οι ίδιες προδιαγραφές, είτε συμπληρωματικά είτε σε αντικατάσταση των υφισταμένων ρυθμίσεων, ιδίως για να καταστεί  δυνατή η εφαρμογή για κάθε τύπο οχήματος, της διαδικασίας εγκρίσεως ΕΟΚ που ρυθμίζεται από την οδηγία 70/156/ΕΟΚ του Συμβουλίου της 6ης Φεβρουαρίου 1970, περί προσεγγίσεως των νομοθεσιών των Κρατών μελών που αφορούν στην έγκριση των οχημάτων με κινητήρα  και των ρυμουλκουμένων τους(3)- ότι δια της οδηγίας 76/756/ΕΟΚ(4), το Συμβούλιο καθόρισε τις κοινές προδιαγραφές που αφορούν στην εγκατάσταση των διατάξεων φωτισμού και φωτεινής σηματοδοτήσεως των οχημάτων με κινητήρα και των ρυμουλκουμένων τους- ότι με μία διαδικασία επικυρώσεως εναρμονισμένη ως προς τους οπίσθιους φανούς ομίχλης, κάθε Κράτος μέλος δύναται να διαπιστώνει την τήρηση των κοινών προδιαγραφών κατασκευής και δοκιμών και να ενημερώνει τα άλλα Κράτη μέλη για τη διαπίστωση, με αποστολή  ενός αντιγράφου του συνταχθέντος δελτίου επικυρώσεως για κάθε τύπο οπισθίων φανών ομίχλης- ότι η εναπόθεση ενός σήματος επικυρώσεως ΕΟΚ επί όλων των διατάξεων, των κατασκευασμένων σύμφωνα προς τον επικυρωμένο τύπο καθιστά περιττό τον τεχνικό έλεγχο  αυτών των διατάξεων στα άλλα Κράτη μέλη- ότι είναι σκόπιμο οι τεχνικές προδιαγραφές να διαμορφωθούν κατά τέτοιο τρόπο ώστε να επιδιώκουν τον αυτό σκοπό με εκείνο ο οποίος επιδιώκεται δια των εργασιών επί του θέματος τούτου των πραγματοποιουμένων υπό της Οικονομικής Επιτροπής για την Ευρώπη του  Οργανισμού των Ηνωμένων Εθνών- ότι η προσέγγιση των εθνικών νομοθεσιών που αφορούν στα οχήματα με κινητήρα περιλαμβάνει αναγνώριση μεταξύ των Κρατών μελών των διενεργηθέντων ελέγχων από κάθε ένα από αυτά με βάση τις κοινές προδιαγραφές,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  1. Κάθε Κράτος μέλος επικυρώνει οποιοδήποτε τύπο οπισθίου φανού ομίχλης, αν είναι σύμφωνος προς τις προδιαγραφές κατασκευής και δοκιμών, που καθορίζονται στα παραρτήματα 0, II και III.  2. Το Κράτος μέλος που προέβη στην επικύρωση ΕΟΚ λαμβάνει τα μέτρα που είναι αναγκαία για να επιβλέπει, όσο αυτό είναι αναγκαίο, την πιστότητα της κατασκευής προς τον επικυρωμένο τύπο, εν ανάγκη εν συνεργασία προς τις αρμόδιες αρχές των άλλων Κρατών  μελών. Η επίβλεψη αυτή περιορίζεται σε δειγματοληψίες.   Άρθρο 2  Τα Κράτη μέλη χορηγούν στον κατασκευαστή ή στον εντολοδόχο του ένα σήμα επικυρώσεως ΕΟΚ, σύμφωνα προς το υπόδειγμα που καθορίζεται στο παράρτημα II, για κάθε τύπο οπισθίου φανού ομίχλης, που επικυρώνουν δυνάμει του 1ου άρθρου.  Τα Κράτη μέλη θεσπίζουν όλες τις απαραίτητες διατάξεις για να εμποδίσουν τη χρήση σημάτων δυναμένων να προκαλέσουν συγχύσεις μεταξύ άλλων διατάξεων και των οπισθίων φανών ομίχλης των οποίων ο τύπος έχει επικυρωθεί δυνάμει του 1ου άρθρου.   Άρθρο 3  1. Τα Κράτη μέλη δεν δύνανται να απαγορεύουν τη διάθεση στην αγορά των οπισθίων φανών ομίχλης για λόγους που αφορούν στην κατασκευή ή στη λειτουργία τους, εφόσον αυτοί φέρουν το σήμα επικυρώσεως ΕΟΚ.  2. Εν τούτοις ένα Κράτος μέλος δύναται να απαγορεύσει την διάθεση στην αγορά οπισθίων φανών ομίχλης που φέρουν το σήμα επικυρώσεως ΕΟΚ οι οποίοι, συστηματικά, δεν είναι σύμφωνοι προς τον επικυρωμένο τύπο.  Το Κράτος μέλος αυτό ενημερώνει αμέσως τα άλλα Κράτη μέλη και την Επιτροπή, για τα ληφθέντα μέτρα, εκθέτοντας τους λόγους της αποφάσεώς του.   Άρθρο 4  Οι αρμόδιες αρχές κάθε Κράτους μέλους, αποστέλλουν σε αυτές των άλλων Κρατών μελών, εντός προθεσμίας ενός μηνός, αντίγραφο των δελτίων επικυρώσεως, των οποίων το υπόδειγμα εμφαίνεται στο παράρτημα I, που συνετάγησαν για κάθε τύπο οπισθίου φανού  ομίχλης, που επικυρώνουν ή αρνούνται να επικυρώσουν.   Άρθρο 5  1. Αν το Κράτος μέλος που προέβη στην επικύρωση ΕΟΚ, διαπιστώνει ότι πολλοί οπίσθιοι φανοί ομίχλης, που φέρουν το ίδιο σήμα επικυρώσεως ΕΟΚ, δεν είναι σύμφωνοι προς τον επικυρωθέντα τύπο, λαμβάνει τα αναγκαία μέτρα για να εξασφαλισθεί η  πιστότης της κατασκευής προς τον επικυρωμένο τύπο. Οι αρμόδιες αρχές του Κράτους αυτού ενημερώνουν τις αρχές των άλλων Κρατών μελών για τα ληφθέντα μέτρα τα οποία δύνανται να επεκταθούν έως την ανάκληση επικυρώσεως εφόσον η μη πιστότης είναι  συστηματική. Οι αρχές αυτές λαμβάνουν τα ίδια μέτρα αν ενημερωθούν από τις αρμόδιες αρχές ενός άλλου Κράτους μέλους για την ύπαρξη ελλείψεως πιστότητος.  2. Οι αρμόδιες αρχές των Κρατών μελών ενημερώνονται αμοιβαίως εντός προθεσμίας ενός μηνός για την ανάκληση μιας χορηγηθείσης επικυρώσεως ΕΟΚ καθώς και για τους λόγους που δικαιολογούν το μέτρο αυτό.   Άρθρο 6  Κάθε απόφαση επιφέρουσα άρνηση ή ανάκληση επικυρώσεως ή απαγόρευση διαθέσεως στην αγορά ή χρήσεως, ληφθείσα βάσει των διατάξεων που θεσπίσθηκαν σε εκτέλεση της παρούσης οδηγίας, αιτιολογείται επακριβώς. Κοινοποιείται στον ενδιαφερόμενο με την  υπόδειξη ενδίκων μέσων που προβλέπονται από την ισχύουσα νομοθεσία στα Κράτη μέλη και των προθεσμιών εντός των οποίων δύνανται να ασκηθούν τα ένδικα αυτά μέσα.   Άρθρο 7  Τα Κράτη μέλη δεν δύνανται να αρνηθούν την έγκριση ΕOΚ ή την έγκριση από εθνικής πλευράς ενός οχήματος, για λόγους που αφορούν στους οπίσθιους φανούς ομίχλης, εφόσον αυτοί φέρουν το σήμα επικυρώσεως ΕΟΚ και είναι τοποθετημένοι σύμφωνα με τις  καθοριζόμενες στην οδηγία 76/756/ΕΟΚ, προδιαγραφές.   Άρθρο 8  Τα Κράτη μέλη δεν δύνανται να αρνηθούν ή να απαγορεύσουν την πώληση, την καταχώρηση στα μητρώα, τη θέση σε κυκλοφορία ή τη χρήση οχήματος, για λόγους που αφορούν στους οπίσθιους φανούς ομίχλης, εφόσον αυτοί φέρουν το σήμα επικυρώσεως ΕΟΚ και  έχουν τοποθετηθεί σύμφωνα προς τις καθοριζόμενες στην οδηγία 76/756/ΕΟΚ προδιαγραφές.   Άρθρο 9  Ως όχημα, κατά την έννοια της παρούσης οδηγίας, νοείται κάθε όχημα με κινητήρα που προορίζεται να κυκλοφορεί επί οδού, με ή χωρίς αμάξωμα, έχον τουλάχιστον τέσσερις τροχούς και μεγίστη, εκ κατασκευής, ταχύτητα μεγαλύτερη των 25 Km/h καθώς και  τα ρυμουλκούμενά του, εξαιρουμένων των οχημάτων που μετακινούνται επί σιδηροτροχιών, των ελκυστήρων και γεωργικών ή δασικών μηχανών, καθώς και των μηχανημάτων δημοσίων έργων.   Άρθρο 10  Οι τροποποιήσεις που είναι αναγκαίες για την προσαρμογή των προδιαγραφών των παραρτημάτων στην τεχνική πρόοδο, εκδίδονται σύμφωνα με την προβλεπόμενη διαδικασία από το άρθρο 13 της οδηγίας 70/756/ΕΟΚ.   Άρθρο 11  1. Τα Κράτη μέλη θέτουν σε ισχύ τις διατάξεις που είναι αναγκαίες για να συμμορφωθούν προς την παρούσα οδηγία εντός προθεσμίας δεκαοκτώ μηνών, από της κοινοποιήσεώς της. Ενημερώνουν αμέσως περί αυτού την Επιτροπή.  2. Τα Κράτη μέλη μεριμνούν για την γνωστοποίηση στην Επιτροπή του κειμένου των ουσιωδών διατάξεων εσωτερικού δικαίου, που θεσπίζουν στον τομέα που διέπεται από την παρούσα οδηγία.   Άρθρο 12  Η παρούσα οδηγία απευθύνεται στα Κράτη μέλη.  Έγινε στο Λουξεμβρούργο, στις 28 Ιουνίου 1977.  Για το Συμβούλιο Ο Πρόεδρος W. RODGERS ΠΙΝΑΚΑΣ ΠΑΡΑΤΗΜΑΤΩΝ ΠΑΡΑΡΤΗΜΑ 0: Ορισμοί, εξειδικεύσεις γενικού χαρακτήρα, ένταση εκπεμπομένου φωτός, όροι δοκιμών, δοκιμή αντοχής στην θερμότητα, χρώμα εκπεμπομένου φωτός, πιστότης παραγωγής ΠΑΡΑΡΤΗΜΑ I: Υπόδειγμα δελτίου επικυρώσεως ΕΟΚ ΠΑΡΑΡΤΗΜΑ II: Όροι επικυρώσεως ΕΟΚ και σήμανση ΠΑΡΑΡΤΗΜΑ III: Φωτομετρικές μετρήσεις  (1) ΕΕ αριθ. Α 118 της 16.5.1977, σ. 29.  (2) ΕΕ αριθ. Α 114 της 11.5.1977, σ. 2.  (3) ΕΕ αριθ. Ν 42 της 23.2.1970, σ. 1.  (4)ΕΕ αριθ. Ν 262 της 27.9.1976, σ. 1.      ΠΑΡΑΡΤΗΜΑ 0   ΟΡΙΣΜΟΙ, ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ, ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ, ΟΡΟΙ ΔΟΚΙΜΩΝ, ΔΟΚΙΜΗ ΑΝΤΟΧΗΣ ΣΤΗ ΘΕΡΜΟΤΗΤΑ, ΧΡΩΜΑ ΕΚΠΕΜΠΟΜΕΝΟΥ ΦΩΤΟΣ, ΠΙΣΤΟΤΗΣ ΠΑΡΑΓΩΓΗΣ  1. ΟΡΙΣΜΟΙ 1.1. Οπίσθιος φανός ομίχλης Ως "οπίσθιος φανός ομίχλης", νοείται ο φανός που προορίζεται για να καθιστά ευδιάκριτο το όχημα, εκ των όπισθεν, σε περίπτωση πυκνής ομίχλης.  1.2. Άξονας αναφοράς Ως "άξονας αναφοράς", νοείται ο χαρακτηριστικός άξονας του φωτεινού σήματος, που καθορίζεται από τον κατασκευαστή του φανού για να χρησιμεύσει ως διεύθυνση αναφοράς (H=0o, V=0o) για τις γωνίες πεδίου, κατά τις φωτομετρικές μετρήσεις και κατά την  εγκατάσταση επί του οχήματος.  1.3. Κέντρο αναφοράς Ως "κέντρο αναφοράς", νοείται η τομή του άξονα αναφοράς με την επιφάνεια εξόδου του φωτός που εκπέμπεται από τον φανό, η οποία προσδιορίζεται από τον κατασκευαστή του φανού.  1.4. Εμφανής επιφάνεια Ως "εμφανής επιφάνεια", επί προσδιορισμένης διευθύνσεως παρατηρήσεως, νοείται η ορθογώνια προβολή της επιφανείας εξόδου του φανού, επί επιπέδου καθέτου προς την διεύθυνση παρατηρήσεως.  1.5. Τύπος οπισθίων φανών ομίχλης Ως "τύπος οπισθίων φανών ομίχλης", νοούνται οπίσθιοι φανοί ομίχλης οι μη εμφανίζοντες μεταξύ τους ουσιώδεις διαφορές, οι διαφορές αυτές δυνατόν να αναφέρονται ιδίως στα ακόλουθα σημεία:  1.5.1. βιομηχανικό ή εμπορικό σήμα- 1.5.2. χαρακτηριστικά του οπτικού συστήματος- 1.5.3. πρόσθετα στοιχεία που δύνανται να τροποποιήσουν τα οπτικά αποτελέσματα δι' ανακλάσεως, διαθλάσεως ή απορροφήσεως- 1.5.4. τύπος του λαμπτήρα.  2. ΕΞΕΙΔΙΚΕΥΣΕΙΣ ΓΕΝΙΚΟΥ ΧΑΡΑΚΤΗΡΑ 2.1. Κάθε ένα από τα προβλεπόμενα δείγματα στο σημείο 1.2.3. του παραρτήματος II, πρέπει να πληροί τις εξειδικεύσεις που υποδεικνύονται στα κατωτέρω σημεία.  2.2. Οι οπίσθιοι φανοί ομίχλης, πρέπει να σχεδιάζονται και να κατασκευάζονται κατά τέτοιο τρόπο ώστε σε κανονικές συνθήκες χρήσεως και παρά τους κραδασμούς στους οποίους είναι δυνατόν να υποβληθούν, να παραμένει εξασφαλισμένη η καλή τους λειτουργία και  να διατηρούν τα χαρακτηριστικά που επιβάλλει η παρούσα οδηγία.  3. ΕΝΤΑΣΗ ΕΚΠΕΜΠΟΜΕΝΟΥ ΦΩΤΟΣ 3.1. Η ένταση του εκπεμπομένoυ φωτός από κάθε ένα από τα δύο δείγματα που προβλέπονται στο σημείο 1.2.3. του παραρτήματος II εφόσον πληροί τις προδιαγραφές του σημείου 5, πρέπει τουλάχιστον να είναι ίση με τα ελάχιστα και το πολύ ίση με τα μέγιστα που  καθορίζονται κατωτέρω, μετρούμενη σε σχέση με τον άξονα αναφοράς στις κατωτέρω καθοριζόμενες διευθύνσεις (εκφραζόμενες σε μοίρες σε σχέση με τον άξονα αναφοράς).  3.2. Η ένταση κατά μήκος των αξόνων H και V, μεταξύ 10o προς τα αριστερά και 10o προς τα δεξιά, και μεταξύ 5o προς τα άνω και 5o προς τα κάτω, πρέπει να είναι τουλάχιστον 150 cd. Μεταξύ των αξόνων η ένταση πρέπει να μην είναι κατώτερη των 75 cd.  3.3. Η ένταση του εκπεμπομένου φωτός προς όλες τις διευθύνσεις από τις οποίες ο φανός δύναται να παρατηρηθεί πρέπει να μην υπερβαίνει τα 300 cd.  3.4. Η εμφανής επιφάνεια στην διεύθυνση του άξονα αναφοράς δεν πρέπει να υπερβαίνει τα 140 cm2.  3.5. Το παράρτημα III δίδει τις λεπτομέρειες επί των εφαρμοστέων μεθόδων μετρήσεως.  4. ΟΡΟΙ ΔΟΚΙΜΩΝ Όλες οι μετρήσεις πρέπει να γίνονται με άχρωμο πρότυπο - λαμπτήρα του τύπου λαμπτήρα που προβλέπεται για οπίσθιο φανό ομίχλης και ρυθμισμένο να εκπέμπει την κανονική φωτεινή ροή η οποία προδιαγράφεται για αυτόν τον τύπο λαμπτήρα.  5. ΔΟΚΙΜΗ ΑΝΤΟΧΗΣ ΣΤΗ ΘΕΡΜΟΤΗΤΑ.  5.1. Ο φανός πρέπει να υποβάλλεται σε συνεχή λειτουργία μιας ώρας μετά μία περίοδο προθερμάνσεως είκοσι λεπτών. Η θερμοκρασία περιβάλλοντος πρέπει να είναι 23+-5o C. Ο προς χρησιμοποίηση λαμπτήρας πρέπει να είναι λαμπτήρας της προδιαγεγραμμένης  κατηγορίας και πρέπει να τροφοδοτείται από ρεύμα τέτοιας τάσεως, ώστε η μέση καθορισμένη ισχύς να επιτυγχάνεται στην αντίστοιχη τάση δοκιμής.  5.2. Σε περίπτωση που προσδιορίζεται μόνο η μεγίστη ισχύς, η δοκιμή πρέπει να πραγματοποιείται με τη ρύθμιση της τάσεως κατά τρόπο, ώστε να επιτυγχάνεται ισχύς ίση προς το 90% της καθορισμένης ισχύος. Η μέση ισχύς ή η μεγίστη καθορισμένη ισχύς, πρέπει  σε κάθε περίπτωση να επιλέγεται στην περιοχή τάσεων των 6,12 ή 24 V, εντός της οποίας λαμβάνει μεγίστη τιμή.  5.3. Όταν ο φανός σταθεροποιηθεί στη θερμοκρασία περιβάλλοντος, δεν πρέπει να γίνεται αντιληπτή καμμία στρέβλωση, παραμόρφωση, ρωγμή ή χρωματική αλλοίωση.  6. ΧΡΩΜΑ ΕΚΠΕΜΠΟΜΕΝΟΥ ΦΩΤΟΣ Η διάταξη πρέπει να εκπέμπει φως χρώματος ερυθρού.  Το χρώμα του εκπεμπομένου φωτός, μετρούμενο με τη χρήση φωτεινής πηγής που έχει θερμοκρασία χρώματος 2854K, που αντιστοιχεί στο φωτεινό σήμα A της Διεθνούς Επιτροπής Φωτισμού (CIE) πρέπει να ευρίσκεται μεταξύ των ορίων των κάτωθι τριχρωματικών  συντεταγμένων:  όριο προς το κίτρινο ψ0,335 όριο προς το πορφυρούν z0,008- 7. ΠΙΣΤΟΤΗΣ ΠΑΡΑΓΩΓΗΣ Κάθε οπίσθιος φανός ομίχλης που φέρει το σήμα επικυρώσεως ΕΟΚ πρέπει να συμφωνεί με τον επικυρωμένο τύπο και να πληροί τους ενδεικνυόμενους στα σημεία 3 και 6 φωτομετρικούς όρους. Εν τούτοις για ένα οπίσθιο φανό ομίχλης λαμβανόμενο εκ κατασκευής εν  σειρά, οι απαιτήσεις σε σχέση με το ελάχιστο της εντάσεως του εκπεμπομένου φωτός (μετρουμένης με τον πρότυπο - λαμπτήρα που αναφέρεται στο σημείο 4 δύναται να περιορισθούν, προς κάθε διεύθυνση, στο 80% της ελάχιστης τιμής που διαγράφεται στο σημείο 3.       ΠΑΡΑΡΤΗΜΑ I   ΥΠΟΔΕΙΓΜΑ ΔΕΛΤΙΟΥ ΕΠΙΚΥΡΩΣΕΩΣ ΕΟΚ (Μέγιστο σχήμα: Α4 (210 x 297mm))        ΠΑΡΑΡΤΗΜΑ ΙΙ   ΟΡΟΙ ΕΠΙΚΥΡΩΣΕΩΣ ΕΟΚ ΚΑΙ ΣΗΜΑΝΣΗ  1. ΑΙΤΗΣΗ ΕΠΙΚΥΡΩΣΕΩΣ ΕΟΚ 1.1. Η αίτηση επικυρώσεως ΕΟΚ υποβάλλεται από τον κάτοχο του βιομηχανικού ή εμπορικού σήματος ή από τον εντολοδόχο του.  1.2. Για κάθε οπίσθιο φανό ομίχλης η αίτηση συνοδεύεται:  1.2.1. από μία περιληπτική περιγραφή που καθορίζει ιδίως τον ή τους τύπους των προβλεπομένων λαμπτήρων που πρέπει να ανταποκρίνονται στις προδιαγραφές της Διεθνούς Επιτροπής Φωτισμού (CIE),  1.2.2. από σχέδια, σε τρία αντίτυπα, επαρκώς λεπτομερή ώστε να επιτρέπουν την αναγνώριση του τύπου οπισθίου φανού ομίχλης, και εμφαίνοντα τους γεωμετρικούς όρους τοποθετήσεως επί του οχήματος, όπως και τον άξονα παρατηρήσεως που πρέπει να λαμβάνεται  στις δοκιμές ως άξονας αναφοράς (οριζόντια γωνία Η=0o, κατακόρυφη γωνία V=0o), και το σημείο που πρέπει να ληφθεί σαν κέντρο αναφοράς κατά τις δοκιμές αυτές,  1.2.3. από δύο δείγματα. Στην περίπτωση όπου ο οπίσθιος φανός ομίχλης δεν δύναται να τοποθετηθεί αδιακρίτως στο δεξιό ή αριστερό μέρος του οχήματος, τα δύο υποβαλλόμενα δείγματα δύνανται να είναι όμοια και να μην προσαρμόζονται παρά μόνο στο δεξιό ή στο  αριστερό τμήμα του οχήματος,  1.2.4. από ένα πρόσθετο δείγμα για να παραμείνει στο εργαστήριο για κάθε μεταγενέστερη εξακρίβωση που θα ηδύνατο να καταστεί αναγκαία αργότερα.  2. ΕΓΓΡΑΦΕΣ 2.1. Τα υποβαλλόμενα για επικύρωση ΕΟΚ δείγματα ενός τύπου οπισθίου φανού ομίχλης, πρέπει:  2.1.1. να φέρουν το βιομηχανικό ή εμπορικό σήμα του αιτούντος. Το σήμα τούτο πρέπει να είναι ευανάγνωστο και ανεξίτηλο,  2.1.2. να φέρουν ευανάγνωστη και ανεξίτηλη ένδειξη του ή των τύπων των προβλεπόμενων λαμπτήρων,  2.1.3. να έχουν επαρκούς μεγέθους θέση για το σήμα επικυρώσεως ΕΟΚ, στο οποίο περιλαμβάνονται τα πρόσθετα σύμβολα που προβλέπονται στο σημείο 4. Η θέση αυτή εμφαίνεται στα σχέδια που αναφέρονται στο σημείο 1.2.2.  3. ΕΠΙΚΥΡΩΣΗ ΕΟΚ 3.1. Εφόσον τα δύο δείγματα που υποβάλλονται σύμφωνα με το σημείο 1.2.3. πληρούν τις διατάξεις των παραρτημάτων 0,ΙΙ και ΙΙΙ, χορηγείται η επικύρωση ΕΟΚ και δίδεται ένας αριθμός επικυρώσεως.  3.2. Ο αριθμός αυτός δεν δίδεται πλέον σε άλλο τύπο οπισθίου φανού ομίχλης.  3.3. Αν ζητείται η επικύρωση ΕΟΚ για ένα τύπο διατάξεως φωτισμού και φωτεινής σηματοδοτήσεως, που περιλαμβάνει οπίσθιο φανό ομίχλης και άλλους φανούς, δύναται να χορηγηθεί ενιαίο σήμα επικυρώσεως ΕΟΚ με τον όρο, ότι ο οπίσθιος φανός ομίχλης πληροί τις  προδιαγραφές της παρούσης οδηγίας και ότι καθένας από τους λοιπούς φανούς που αποτελεί μέρος του τύπου διατάξεως φωτισμού και φωτεινής σηματοδοτήσεως, για τον οποίο ζητείται η επικύρωση ΕΟΚ πληροί τις προϋποθέσεις της εφαρμοστέας ειδικής οδηγίας για  κάθε ένα από αυτούς.  4. ΣΗΜΑΝΣΗ 4.1. Κάθε οπίσθιος φανός ομίχλης, σύμφωνος με ένα επικυρωμένο τύπο κατ' εφαρμογή της παρούσης οδηγίας, πρέπει να φέρει σήμα επικυρώσεως ΕΟΚ.  4.2. Το σήμα αυτό συνίσταται: από ένα ορθογώνιο στο εσωτερικό του οποίου είναι τοποθετημένο το γράμμα "e" ακολουθούμενο από τον αριθμό ή την ομάδα γραμμάτων, διακριτικών του Κράτους μέλους που εχορήγησε την επικύρωση:  1 για την Ομοσπονδιακή Δημοκρατία της Γερμανίας,  2 για τη Γαλλία,  3 για την Ιταλία,  4 για τις Κάτω Χώρες,  6 για το Βέλγιο,  11 για το Ηνωμένο Βασίλειο,  13 για το Λουξεμβούργο,  18 για τη Δανία,  IRL για την Ιρλανδία,  και από έναν αριθμό επικυρώσεως ΕΟΚ που αντιστοιχεί στον αριθμό του δελτίου επικυρώσες ΕΟΚ το οποίο συνετάγη για τον τύπο οπισθίου φανού ομίχλης 4.3. Το σήμα επικυρώσεως ΕΟΚ, συμπληρούται από το πρόσθετο σύμβολο "F".  4.4. Ο αριθμός επικυρώσεως ΕΟΚ πρέπει να τοποθετείται κοντά στο ορθογώνιο περιγεγραμμένο περί το γράμμα "e" και σε οποιαδήποτε θέση εν σχέσει με αυτό.  4.5. Το σήμα επικυρώσεως ΕΟΚ και το πρόσθετο σύμβολο πρέπει να εναποτίθενται επί της υάλου ή μιας των υάλων κατά τέτοιο τρόπο ώστε να είναι ανεξίτηλα και ευανάγνωστα και όταν ακόμη ο (οι) οπίσθιος(-οι) φανός(-οί) ομίxλης τοποθετούνται επί του οχήματος.   4.6. Παράδειγμα του σήματος επικυρώσεως ΕΟΚ, συμπεπληρωμένο με το πρόσθετο σύμβολο δίδεται στο συμπληρωματικό παράρτημα 1.  4.7. Στην περίπτωση χορηγήσεως του προβλεπομένου στο σημείο 3.3 ενιαίου αριθμού επικυρώσεως ΕΟΚ για τύπο διατάξεως φωτισμού και φωτεινής σηματοδοτήσεως, που περιλαμβάνει οπίσθιο φανό ομίχλης και άλλους φανούς δύναται να εναποτεθεί ένα μόνο σήμα  επικυρώσεως ΕΟΚ που περιλαμβάνει:  - ένα ορθογώνιο στο εσωτερικό του οποίου τίθεται το γράμμα "e" ακολουθούμενο από τον αριθμό ή την ομάδα γραμμάτων, διακριτικών του Κράτους μέλους που χορήγησε την επικύρωση,  - έναν αριθμό επικυρώσεως ΕΟΚ,  - τα πρόσθετα σύμβολα που προβλέπονται στις διάφορες οδηγίες δυνάμει των οποίων εχορηγήθη η επικύρωση.  4.8. Οι διαστάσεις των διαφόρων στοιχείων αυτού του σήματος δεν δύνανται να είναι μικρότερες των μεγαλυτέρων από τις ελάχιστες διαστάσεις που προδιαγράφονται στις οδηγίες δυνάμει των οποίων εχορηγήθη η επικύρωση για τις μεμονωμένες σημάνσεις.  4.9. Παραδείγματα σημάτων επικυρώσεως ΕΟΚ για μία διάταξη που φέρει διαφόρους φανούς δίδονται στο συμπληρωματικό παράρτημα 2.   Συμπληρωματικό Παράρτημα 1  Παράδειγμα σήματος επικυρώσεως ΕΟΚ  Η διάταξη που φέρει το ανωτέρω σήμα επικυρώσεως ΕΟΚ είναι οπίσθιος φανός ομίχλης για τον οποίο η επικύρωση ΕΟΚ χορηγήθηκε στο Ηνωμένο Βασίλειο (e 11) υπό τον αριθμό 1471.   Συμπληρωματικό παράρτημα 2  Παράδειγμα σήματος επικυρώσεως ΕΟΚ  Η διάταξη που φέρει το ανωτέρω σήμα επικυρώσεως ΕΟΚ είναι μια διάταξη που περιλαμβάνει ένα φανό δείκτη πορείας της κατηγορίας 2, ένα φανό πεδήσεως, ένα οπίσθιο φανό θέσεως, ένα αντανακλαστήρα της κλάσεως Ι και ένα οπίσθιο φανό ομίχλης, για την οποία η  επικύρωση ΕΟΚ χορηγήθηκε στο Βέλγιο (e 6) υπό τον αριθμόν 270. Το βέλος δεικνύει την φορά τοποθετήσεως αυτής της διατάξεως που δεν δύναται να τοποθετηθεί αδιακρίτως στο δεξιό ή αριστερό τμήμα του οχήματος. Η αιχμή του βέλους διευθύνεται προς το  εξωτερικό του οχήματος.        ΠΑΡΑΡΤΗΜΑ ΙΙΙ   ΦΩΤΟΜΕΤΡΙΚΕΣ ΜΕΤΡΗΣΕΙΣ  1. Κατά τις φωτομετρικές μετρήσεις, οι παρασιτικές ανακλάσεις πρέπει να παρεμποδίζονται από κατάλληλη κάλυψη.  2. Οι μετρήσεις πρέπει να εκτελούνται ως ακολούθως:  2.1. η απόσταση μετρήσεως πρέπει να είναι τέτοια ώστε να δύναται να εφαρμοσθεί ο νόμος του αντιστρόφου του τετραγώνου της αποστάσεως- 2.2. το σύνολο συσκευών μετρήσεως πρέπει να είναι τέτοιο ώστε το γωνιακό άνοιγμα του δέκτου να περιέχεται, θεωρούμενο από το κέντρο αναφοράς του φανού μεταξύ 10 και 1o.  2.3. η απαιτουμένη ένταση για μία συγκεκριμένη διεύθυνση παρατηρήσεως θεωρείται ότι πληρούται όταν η ένταση αυτή επιτυγχάνεται σε διεύθυνση μη αποκλίνουσα πλέον των 15 από τη διεύθυνση παρατηρήσεως.  3. Η διεύθυνση Η=0o και V=0o, αντιστοιχεί στον άξονα αναφοράς (επί του οχήματος πρέπει να είναι οριζόντια, παράλληλη προς το διάμηκες στο μέσο του οχήματος επίπεδο και είναι προσανατολισμένη κατά τη φορά της επιβαλλομένης ορατότητος). Διέρχεται από το  κέντρο αναφοράς.   3.1. Οι πέραν των αξόνων εντάσεις μετρούνται στο εσωτερικό του ρόμβου που ορίζεται από τις ακρότατες διευθύνσεις μετρήσεως (βλ. ανωτέρω σχεδιάγραμμα).


Avis juridique important

|

31969L0169

Οδηγία 69/169/EOK του Συμβουλίου της 28ης Μαΐου 1969, περί εναρμόνισης των νομοθετικών κανονιστικών και διοικητικών διατάξεων που αφορούν τις εκπτώσεις χώρου κύκλου εργασιών και του δασμούς που καταβάλλονται κατά την εισαγωγή στα πλαίσια της διεθνούς διακίνησης επιβατών

Επίσημη Εφημερίδα αριθ. L 133 της 04/06/1969 σ. 0006 - 0008 Φινλανδική ειδική έκδοση: Κεφάλαιο 9 τόμος 1 σ. 0010  Δανική ειδική έκδοση: Σειρά I Κεφάλαιο 1969(I) σ. 0218  Σουηδική ειδική έκδοση: Κεφάλαιο 9 τόμος 1 σ. 0010  Αγγλική ειδική έκδοση: Σειρά I Κεφάλαιο 1969(I) σ. 0232  Ελληνική ειδική έκδοση: Κεφάλαιο 09 τόμος 1 σ. 0017  Ισπανική ειδική έκδοση: Κεφάλαιο 09 τόμος 1 σ. 0019  Πορτογαλική ειδική έκδοση : Κεφάλαιο 09 τόμος 1 σ. 0019

 ΟΔΗΓΙΑ ΤΟΥ ΣΥΜΒΟΥΛΙΟΥ   της 28ης Μαΐου 1969   περί εναρμονίσεως των νομοθετικών ,  κανονιστικών και διοικητικών διατάξεων των  σχετικών με τις απαλλαγές από τους  φόρους κύκλου εργασιών και τους  ειδικούς φόρους καταναλώσεως που  εισπράττονται κατά την εισαγωγή ,  στο πλαίσιο της διεθνούς κυκλοφορίας των  ταξιδιωτών    ( 69/169/ΕΟΚ )   ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ ,   Έχοντας υπόψη :   τη συνθήκη περί ιδρύσεως της  Ευρωπαϊκής Οικονομικής Κοινότητος , και  ιδίως το άρθρο 99 ,   την πρόταση της Επιτροπής ,   Εκτιμώντας :   ότι , παρά την εγκαθίδρυση της  τελωνειακής ενώσεως , η οποία συνεπάγεται  την κατάργηση των δασμών και των  περισσοτέρων φορολογικών επιβαρύνσεων  ισοδυνάμου αποτελέσματος στις συναλλαγές  μεταξύ των Κρατών μελών , είναι αναγκαίο  μέχρι της σε μεγάλο βαθμό εναρμονίσεως  των εμμέσων φόρων , να διατηρηθούν οι  φορολογίες κατά την εισαγωγή και  η μη φορολογία ή επιστροφή των  φόρων κατά την εξαγωγή ,  για τις ανωτέρω συναλλαγές .   ότι είναι επιθυμητό , και πριν ακόμη  από την εναρμόνιση αυτή , να  συνειδητοποιήσει περισσότερο ο πληθυσμός  των Κρατών μελών την πραγματικότητα της  κοινής αγοράς και για τον σκοπό αυτό  πρέπει να ληφθούν μέτρα ώστε να  καταστεί περισσότερο ελεύθερο το  σύστημα φορολογίων των εισαγωγών κατά  την κυκλοφορία των ταξιδιωτών μεταξύ  των Κρατών μελών ότι τα μέλη της  Συνελεύσεως υπεγράμμισαν επανειλημμένα  την αναγκαιότητα των μέτρων αυτων .   ότι οι φορολογικές μειώσεις αυτού του  είδους κατά την κυκλοφορία των ταξιδιωτών ,  αποτελούν ένα ακόμη βήμα προς την  κατεύθυνση του αμοιβαίου ανοίγματος των  αγορών των Κρατών μελών και της δημιουργίας  συνθηκών αναλόγων με αυτές μιας  εσωτερικής αγοράς .   ότι οι μειώσεις αυτές πρέπει να  περιορισθούν στις μη εμπορικού χαρακτήρος  εισαγωγές εμπορευμάτων οι οποίες  πραγματοποιούνται από τους ταξιδιώτες ότι ,  κατά γενικό κανόνα , τα εμπορεύματα  αυτά δεν είναι δυνατό να αποκτηθούν  στην χώρα προελεύσεως ( χώρα εξόδου )  παρά με την επιβάρυνση εκ φόρων ,  κατά τρόπο ώστε η εντός τως προβλεπομένων  ορίων παραίτηση του Κράτους εισαγωγής από  της εισπράξεως του φόρου κύκλου εργασιών  και άλλων ειδικών φόρων καταναλώσεως κατά  την εισαγωγή , αποτρέπει την διπλή  φορολογία χωρίς να καταλήγει σε  έλλειψη φορολογίας .   ότι ένα κοινοτικό καθεστώς φορολογικών  μειώσεων κατά την εισαγωγή αποδεικνύεται  επίσης αναγκαίο στο πλαίσιο της  κυκλοφορίας των ταξιδιωτών μεταξύ τρίτων  χώρων και της Κοινότητος ,   ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :   Άρθρο 1   1 . Απαλλάσσονται των φόρων κύκλου  εργασιών και των ειδικών φόρων καταναλώσεως  που εισπράττονται κατά την εισαγωγή ,  στο πλαίσιο της κυκλοφορίας των  ταξιδιωτών μεταξύ τρίτων χώρων και  της Κοινότητος , τα εμπορεύματα τα  οποία περιέχονται στις προσωπικές  αποσκευές των ταξιδιωτών , εάν  πρόκειται για εισαγωγές μη  εμπορικού χαρακτήρος και εάν η  συνολική αξία των εμπορευμάτων αυτών  δεν υπερβαίνει τις είκοσι πέντε  λογιστικές μονάδες κατ’ άτομο .   2 . Τα Κράτη μέλη έχουν την ευχέρεια ,  για τους ταξιδιώτες ηλικίας μικρότερης  των δεκαπέντε ετών , να μειώσουν την  απαλλαγή αυτή μέχρι δέκα λογιστικές  μονάδες .   3 . Όταν η συνολική αξία περισσοτέρων  εμπορευμάτων υπερβαίνει κατ’  άτομο το ποσό των είκοσι πέντε λογιστικών  μονάδων ή το καθοριζόμενο δυνάμει της  παραγράφου 2 , η απαλλαγή χορηγείται  μέχρι του ποσού αυτού , για εκείνα  τα εμπορεύματα τα οποία , εάν  εισήγοντο χωριστά , θα ήτο δυνατόν  να απολαύουν της ανωτέρω απαλλαγής ,  εξυπακουομένου ότι η αξία ενός  εμπορεύματος δεν είναι δυνατόν να  υποδιαιρεθεί .   Άρθρο 2   1 . Απαλλάσσονται του φόρου κύκλου  εργασιών και των ειδικών φόρων καταναλώσεως ,  που εισπράττονται κατά την εισαγωγή ,  στο πλαίσιο της κυκλοφορίας ταξιδιωτών  μεταξύ των Κρατών μελών , τα εμπορεύματα  που πληρούν τις προϋποθέσεις που  προβλέπονται στα άρθρα 9 και 10 της  συνθήκης και περιέχονται στις προσωπικές  αποσκευές των ταξιδιωτών , εφόσον πρόκειται  για εισαγωγές μη εμπορικού χαρακτήρος  και η συνολική αξία των εμπορευμάτων  δεν υπερβαίνει τις εβδομήντα πέντε  λογιστικές μονάδες κατ’ άτομο . Η απαλλαγή  αυτή χορηγείται επίσης στην περίπτωση  των διερχομένων ταξιδιωτών με τελικό  προορισμό εκτός του εδάφους ενός  Κράτους μέλους .   2 . Τα Κράτη μέλη έχουν την ευχέρεια ,  προκειμένου για ταξιδιώτες ηλικίας  μικρότερης των δεκαπέντε ετών , να  μειώσουν την απαλλαγή αυτή μέχρι  είκοσι πέντε λογιστικές μονάδες .   3 . Όταν η συνολική αξία περισσοτέρων  εμπορευμάτων υπερβαίνει κατ’ άτομο το  ποσό των εβδομήντα πέντε λογιστικών  μονάδων ή το καθοριζόμενο δυνάμει της  παραγράφου 2 , η απαλλαγή χορηγείται  μέχρι του ποσού αυτού για εκείνα τα  εμπορεύματα τα οποία , εάν εισήγοντο  χωριστά θα ήτο δυνατόν να απολαύουν  της ανωτέρω απαλλαγής , εξυπακουομένου  ότι η αξία ενός εμπορεύματος δεν  είναι δυνατόν να υποδιαιρεθεί .   Άρθρο 3   Για την εφαρμογή της παρούσης οδηγίας :   1 . Δεν λαμβάνεται υπόψη για τον  καθορισμό της απαλλαγής , της αναφερομένης  στα άρθρα 1 και 2 , η αξία των προσωπικών  ειδών , τα οποία εισάγονται προσωρινώς  ή επανεισάγονται κατόπιν της προσωρινής  τους εξαγωγής .   2 . Θεωρούνται μη εμπορικού χαρακτήρος οι  εισαγωγές οι οποίες :   α ) παρουσιάζουν ευκαιριακό χαρακτήρα .   β ) αφορούν αποκλειστικά εμπορεύματα  που προορίζονται για την προσωπική ή  οικογενειακή χρήση των ταξιδιωτών ή που  προορίζονται για δώρα , με την επιφύλαξη  ότι τα εμπορεύματα αυτά δεν  δύνανται να παρουσιάζουν από την  φύση τους ή την ποσότητά τους ,  οποιοδήποτε εμπορικό ενδιαφέρον .   Άρθρο 4   1 . Με την επιφύλαξη των εθνικών  διατάξεων οι οποίες εφαρμόζονται επί  του θέματος στους ταξιδιώτες τους  διαμένοντες εκτός Ευρώπης , κάθε  Κράτος μέλος εφαρμόζει όσον αφορά  την εισαγωγή με απαλλαγή εκ των  φόρων κύκλου εργασιών και ειδικών  φόρων καταναλώσεως των κατωτέρω  απαριθμουμένων εμπορευμάτων , τα  ακόλουθα ποσοτικά όρια :   α ) προϊόντα καπνού :   200 σιγαρέττα ,   ή 100 σιγαρίλλος ( πούρα με μέγιστο  βάρος 3 γραμμάρια ανά τεμάχιον ) ,   ή 50 πούρα ,   ή 250 γραμμάρια καπνού πίπας .   β ) οινοπνευματώδη ποτά :    - απεσταγμένα ποτά και οινοπνευματώδη  ποτά , βαθμού οινοπνεύματος μεγαλυτέρου από  22 ° : 1 φιάλη τυποποιημένη  ( standard ) ( από 0,70 λίτρον  έως 1 λίτρον ) ,    - απεσταγμένα ποτά και οινοπνευματώδη  ποτά , απεριτίφ με βάση οίνο ή αλκοόλη ,  βαθμού οινοπνεύματος ίσου ή μικροτέρου των  22 ° , οίνοι αφρώδεις , vins de  liqueur : σύνολον 2 λίτρα ,   και    - οίνοι κοινοί ( μη αφρώδεις ) :  σύνολον 2 λίτρα .   γ ) αρώματα : 50 γραμμάρια ,   και   κολώνιες : 1/4 λίτρου .   δ ) καφές : 500 γραμμάρια ,   ή εκχυλίσματα και αποστάγματα καφέ :  200 γραμμάρια .   ε ) τέιον : 100 γραμμάρια ,   ή εκχυλίσματα και αποστάγματα τεΐου :  40 γραμμάρια .   2 . Ταξιδιώτες ηλικίας μικρότερης των  δεκαπέντε ετών δεν απολαύουν της  απαλλαγής για τα εμπορεύματα , τα  αναφερόμενα στην παράγραφο 1 περίπτωση α ) ,  β ) και δ ) .   3 . Εντός των ποσοτικών ορίων , που  καθορίζονται στην παράγραφο 1 και  λαμβάνοντας υπόψη τους προβλεπόμενους  περιορισμούς της παραγράφου 2 , η  αξία των εμπορευμάτων , τα οποία  απαριθμούνται στην παράγραφο 1 , δεν  λαμβάνεται υπόψη για τον καθορισμό  της απαλλαγής που αναφέρεται στα άρθρα 1  και 2 .   Άρθρο 5   1 . Τα Κράτη μέλη έχουν την ευχέρεια  να μειώνουν την αξία ή/και τις  ποσότητες των ατελώς εισαγομένων  εμπορευμάτων , όταν αυτά εισάγονται :    - στο πλαίσιο της παραμεθορίου  κυκλοφορίας ,    - από το προσωπικό των συγκοινωνιακών  μέσων , τα οποία χρησιμοποιούνται στην  διεθνή κυκλοφορία ,    - από τα μέλη των ενόπλων  δυνάμεων ενός Κράτους μέλους , που  σταθμεύουν σε άλλο Κράτος μέλος ,  συμπεριλαμβανομένου του πολιτικού προσωπικού ,  καθώς και από τις συζύγους και  τέκνα που συντηρούν .   2 . Τα Κράτη μέλη έχουν την ευχέρεια  να αποκλείσουν της απαλλαγής τα  εμπορεύματα , τα οποία αναφέρονται  στις κλάσεις 71.07 και 71.08 του κοινού  δασμολογίου .   3 . Τα Κράτη μέλη έχουν την  ευχέρεια να μειώσουν τις ποσότητες  των εμπορευμάτων , τα οποία αναφέρονται  στο άρθρο 4 παράγραφος 1 , περίπτωση α )  και δ ) , για τους ταξιδιώτες οι  οποίοι , προερχόμενοι από τρίτο Κράτος ,  εισέρχονται σε Κράτος μέλος .   Άρθρο 6   Τα Κράτη μέλη λαμβάνουν κατάλληλα μέτρα ,  για να αποφύγουν να χορηγούνται  απαλλαγές ή επιστροφές φόρων για  παραδόσεις εμπορευμάτων σε ταξιδιώτες ,  των οποίων η κατοικία , η συνήθης  διαμονή ή το κέντρο της επαγγελματικής  δραστηριότητος , ευρίσκεται σε Κράτος  μέλος και οι οποίοι απολαύουν του  προβλεπομένου από την παρούσα  οδηγία καθεστώτος .   Άρθρο 7   Τα Κράτη μέλη έχουν την ευχέρεια να  στρογγυλοποιούν το ποσό σε εθνικό  νόμισμα , που προκύπτει από τη  μετατροπή των ποσών σε λογιστικές μονάδες  που προβλέπονται στα άρθρα 1 και 2 .   Άρθρο 8   1 . Τα Κράτη μέλη θέτουν σε ισχύ  τα αναγκαία μέτρα για την συμμόρφωση  προς την παρούσα οδηγία το αργότερο  στις 1 Ιανουαρίου 1970 .   2 . Κάθε Κράτος μέλος ενημερώνει την  Επιτροπή για τις διατάξεις που  θεσπίζει προς εφαρμογή της παρούσης  οδηγίας .   Η Επιτροπή κοινοποιεί τις πληροφορίες  αυτές στα άλλα Κράτη μέλη .   Άρθρο 9   Η παρούσα οδηγία απευθύνεται στα  Κράτη μέλη .   Έγινε στις Βρυξέλλες , στις 28 Μαΐου 1969 .   Για το Συμβούλιο   Ο Πρόεδρος   G. THORN


Avis juridique important

|

31975L0034

Οδηγία 75/34/ΕΟΚ του Συμβουλίου της 17ης Δεκεμβρίου 1974 περί του δικαιώματος των υπηκόων ενός κράτους μέλους να παραμένουν στην επικράτεια άλλου κράτους μέλους μετά την άσκηση σε αυτό μη μισθωτής δραστηριότητας

Επίσημη Εφημερίδα αριθ. L 014 της 20/01/1975 σ. 0010 - 0013 Φινλανδική ειδική έκδοση: Κεφάλαιο 6 τόμος 1 σ. 0172  Ελληνική ειδική έκδοση: Κεφάλαιο 06 τόμος 1 σ. 0191  Σουηδική ειδική έκδοση: Κεφάλαιο 6 τόμος 1 σ. 0172  Ισπανική ειδική έκδοση: Κεφάλαιο 06 τόμος 1 σ. 0183  Πορτογαλική ειδική έκδοση : Κεφάλαιο 06 τόμος 1 σ. 0183

ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Δεκεμβρίου 1974 περί του δικαιώματος των υπηκόων ενός Κράτους μέλους να παραμένουν στην επικράτεια άλλου Κράτους μέλους μετά την άσκηση σ' αυτό μη μισθωτής δραστηριότητοςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  την συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 235,  το γενικό πρόγραμμα για την κατάργηση των περιορισμών στην ελευθερία εγκαταστάσεως(1), και ιδίως τον Τίτλο II,  την πρόταση της Επιτροπής,  την γνώμη της Συνελεύσεως(2),  την γνώμη της Οικονομικής και Κοινωνικής Επιτροπής(3),  Εκτιμώντας:  ότι, σύμφωνα με την οδηγία του Συμβουλίου 73/148/ΕΟΚ της 21ης Μαΐου 1973 περί καταργήσεως των περιορισμών στη διακίνηση και στη διαμονή των υπηκόων των Κρατών μελών στο εσωτερικό της Κοινότητος στον τομέα της εγκαταστάσεως και της παροχής υπηρεσιών(4),  κάθε Κράτος μέλος αναγνωρίζει δικαίωμα μόνιμης διαμονής στους υπηκόους των άλλων Κρατών μελών που εγκαθίστανται στην επικράτειά του για να ασκήσουν εκεί μη μισθωτή δραστηριότητα, εφ' όσον οι περιορισμοί, στους οποίους υπόκειται η δραστηριότης αυτή,  έχουν καταργηθεί δυνάμει της συνθήκης- ότι είναι φυσικό να παρατείνει ένα πρόσωπο την διάρκεια της μόνιμης διαμονής του στη χώρα ενός Κράτους μέλους μετά την άσκηση δραστηριότητος στο Κράτος αυτό- ότι η μη ύπαρξη δικαιώματος παραμονής υπό τις συνθήκες αυτές συνιστά εμπόδιο στην  πραγματοποίηση της ελευθερίας εγκαταστάσεως- ότι, για τους μισθωτούς εργαζομένους, οι όροι υπό τους οποίους δύναται να ασκηθεί το δικαίωμα αυτό έχουν ήδη καθορισθεί από τον κανονισμό (ΕΟΚ) αριθ. 1251/70(5)- ότι το άρθρο 48 παράγραφος 3 περίπτωση δ) της συνθήκης αναγνωρίζει στους εργαζομένους το δικαίωμα παραμονής στην επικράτεια ενός Κράτος μέλους και μετά την άσκηση σ' αυτό ορισμένης εργασίας- ότι το άρθρο 54 παράγραφος 2 δεν προβλέπει ρητώς το ίδιο  δικαίωμα για τα πρόσωπα που έχουν ασκήσει μη μισθωτή δραστηριότητα- ότι από την φύση της εγκαταστάσεως και τους δεσμούς που δημιουργούνται με την χώρα στην οποία έχουν ασκήσει την δραστηριότητά τους, συνάγεται πάντως ότι τα πρόσωπα αυτά έχουν συμφέρον  να απολαύουν του ιδίου δικαιώματος παραμονής με εκείνο το οποίο αναγνωρίζεται στους εργαζομένους- ότι, για να δικαιολογηθεί το μέτρο αυτό πρέπει να γίνει αναφορά στην διάταξη της συνθήκης που επιτρέπει την λήψη του- ότι η ελευθερία εγκαταστάσεως στην Κοινότητα συνεπάγεται την δυνατότητα των υπηκόων των Κρατών μελών να ασκούν μη μισθωτή δραστηριότητα σε διάφορα Κράτη μέλη διαδοχικώς, χωρίς εκ του λόγου αυτού να περιέρχονται σε μειονεκτική θέση- ότι πρέπει να εξασφαλισθεί στον υπήκοο ενός Κράτους μέλους το δικαίωμα παραμονής στην επικράτεια αυτήν, όταν παύει να ασκεί εκεί μη μισθωτή δραστηριότητα λόγω συμπληρώσεως της ηλικίας συνταξιοδοτήσεως ή λόγω μόνιμης ανικανότητος προς εργασία- ότι το  δικαίωμα αυτό πρέπει επίσης να εξασφαλισθεί στον υπήκοο Κράτους μέλους, ο οποίος, μετά από μία περίοδο ασκήσεως μη μισθωτής δραστηριότητος και κατοικίας στην επικράτεια δευτέρου Κράτους μέλους, ασκεί δραστηριότητα στην επικράτεια τρίτου Κράτους μέλους,  ενώ διατηρεί ακόμη την κατοικία του στην επικράτεια του δευτέρου- ότι προκειμένου να καθορισθούν οι όροι γενέσεως του δικαιώματος παραμονής, πρέπει να ληφθούν υπ' όψη οι λόγοι που προκάλεσαν την παύση της δραστηριότητος στην επικράτεια του Κράτους μέλους περί του οποίου πρόκειται, ιδίως δε η διαφορά μεταξύ της  συνταξιοδοτήσεως, η οποία συνιστά κανονικό και προβλεπτό πέρας του επαγγελματικού βίου, και της μόνιμης ανικανότητος προς εργασία, η οποία συνεπάγεται πρόωρη και απρόβλεπτη παύση της δραστηριότητος- ότι πρέπει να καθορισθούν ειδικές προϋποθέσεις, όταν ο  σύζυγος είναι ή υπήρξε υπήκοος του Κράτους μέλους περί του οποίου πρόκειται ή όταν η παύση της δραστηριότητος είναι συνέπεια ατυχήματος εκ της εργασίας ή επαγγελματικής ασθενείας- ότι ο υπήκοος Κράτους μέλους, ο οποίος έχει φθάσει στο τέλος του επαγγελματικού του βίου μετά την άσκηση μη μισθωτής δραστηριότητος στην επικράτεια άλλου Κράτους μέλους, πρέπει να έχει στην διάθεσή του επαρκή χρόνο για να αποφασίσει πού επιθυμεί να  ορίσει την οριστική του κατοικία- ότι η άσκηση του δικαιώματος παραμονής από υπήκοο Κράτους μέλους που ασκεί μη μισθωτή δραστηριότητα συνεπάγεται την επέκταση του δικαιώματος αυτού στα μέλη της οικογενείας του- ότι σε περίπτωση θανάτου, κατά την διάρκεια του επαγγελματικού του βίου,  υπηκόου Κράτους μέλους που ασκεί μη μισθωτή δραστηριότητα το δικαίωμα παραμονής πρέπει επίσης να αναγνωρίζεται στα μέλη της οικογενείας του και να αποτελεί αντικείμενο ειδικών προϋποθέσεων- ότι τα πρόσωπα, τα οποία έχουν το δικαίωμα παραμονής, πρέπει να απολαύουν ίσης μεταχειρίσεως με τους ημεδαπούς που έχουν παύσει να ασκούν επαγγελματική δραστηριότητα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Τα Κράτη μέλη καταργούν, υπό τους όρους που προβλέπονται στην παρούσα οδηγία, τους περιορισμούς στο δικαίωμα παραμονής στην επικράτειά τους επ' ωφελεία των υπηκόων άλλου Κράτους μέλους, οι οποίοι έχουν ασκήσει μη μισθωτή δραστηριότητα στην  επικράτειά τους, καθώς και των μελών της οικογενείας τους, όπως καθορίζονται στο άρθρο 1 της οδηγίας 73/148/ΕΟΚ.   Άρθρο 2  1. Κάθε Κράτος μέλος αναγνωρίζει δικαίωμα μόνιμης παραμονής στην επικράτειά του:  α) στο πρόσωπο εκείνο το οποίο, κατά την στιγμή που παύει την δραστηριότητά του, έχει συμπληρώσει την προβλεπόμενη από την νομοθεσία του Κράτους αυτού ηλικία προς συνταξιοδότηση λόγω γήρατος και έχει ασκήσει στο Κράτος αυτό την δραστηριότητά του  τουλάχιστον κατά την διάρκεια των δώδεκα τελευταίων μηνών, έχει δε διαμείνει συνεχώς εκεί περισσότερο από τρία έτη- σε περίπτωση κατά την οποία η νομοθεσία του Κράτους μέλους αυτού δεν αναγνωρίζει δικαίωμα συνταξιοδοτήσεως λόγω γήρατος σε ορισμένες κατηγορίες μη μισθωτών εργαζομένων, η προϋπόθεση της ηλικίας θεωρείται πληρωθείσα, εφ' όσον ο δικαιούχος έχει  συμπληρώσει το 65ο έτος- β) στο πρόσωπο εκείνο το οποίο, έχοντας διαμείνει συνεχώς στην επικράτεια του Κράτους αυτού περισσότερο από δύο έτη, παύει να ασκεί την δραστηριότητά του εκεί λόγω μόνιμης ανικανότητος προς εργασία- αν η ανικανότης αυτή αποτελεί συνέπεια ατυχήματος εκ της εργασίας ή επαγγελματικής ασθενείας που παρέχει δικαίωμα συντάξεως πληρωτέας εν όλω ή εν μέρει από φορέα του Κράτους αυτού, δεν απαιτείται η προϋπόθεση διαρκείας διαμονής- γ) στο πρόσωπο εκείνο το οποίο, μετά τριετή συνεχή δραστηριότητα και διαμονή στην επικράτεια του Κράτους αυτού, ασκεί την δραστηριότητά του στην επικράτεια άλλου Κράτους μέλους, ενώ διατηρεί την διαμονή του στην επικράτεια του πρώτου Κράτους, όπου  επιστρέφει, κατά κανόνα, καθημερινά ή τουλάχιστον μία φορά την εβδομάδα.  Οι περίοδοι δραστηριότητος που επραγματοποιήθησαν κατ' αυτόν τον τρόπο στην επικράτεια του άλλου Κράτους μέλους θεωρούνται, για την απόκτηση των δικαιωμάτων που προβλέπονται υπό α) και β), ότι έχουν πραγματοποιηθεί στο Κράτος διαμονής.  2. Οι προϋποθέσεις διαρκείας διαμονής και δραστηριότητος που προβλέπονται στην παράγραφο 1 υπό α) και η προϋπόθεση διαρκείας διαμονής που προβλέπεται στην παράγραφο 1 υπό β) δεν απαιτούνται, αν ο σύζυγος του ασκούντος μη μισθωτή δραστηριότητα είναι  υπήκοος του σχετικού Κράτους μέλους ή έχει απολέσει την ιθαγένεια του Κράτους αυτού ένεκα του γάμου του με τον ενδιαφερόμενο.   Άρθρο 3  1. Κάθε Κράτος μέλος αναγνωρίζει στα αναφερόμενα στο άρθρο 1 μέλη της οικογενείας του ασκούντος μη μισθωτή δραστηριότητα, τα οποία κατοικούν μαζί με αυτόν στην επικράτειά του, το δικαίωμα να παραμείνουν εκεί μονίμως, αν ο ενδιαφερόμενος έχει  αποκτήσει το δικαίωμα παραμονής στην επικράτεια του Κράτους αυτού σύμφωνα με το άρθρο 2. Το δικαίωμα αυτό τους αναγνωρίζεται ακόμη και μετά τον θάνατο του ενδιαφερομένου.  2. Αν ο ασκών μη μισθωτή δραστηριότητα αποβιώσει κατά την διάρκεια του επαγγελματικού του βίου και πριν αποκτήσει το δικαίωμα παραμονής στην επικράτεια του εν λόγω Κράτους, το Κράτος αυτό αναγνωρίζει στα μέλη της οικογενείας του ενδιαφερομένου το  δικαίωμα να παραμείνουν εκεί μονίμως υπό την προϋπόθεση:  - ότι ο ενδιαφερόμενος κατά τον χρόνο του θανάτου του είχε διαμείνει συνεχώς στην επικράτειά του επί δύο τουλάχιστον έτη, είτε - ότι ο θάνατός του οφείλεται σε ατύχημα εκ της εργασίας ή σε επαγγελματική ασθένεια, είτε - ότι ο επιζών σύζυγος είναι υπήκοος του Κράτους αυτού ή έχει απωλέσει την ιθαγένεια αυτήν ένεκα του γάμου του με τον ενδιαφερόμενο.   Άρθρο 4  1. Η συνεχής διαμονή που προβλέπεται στο άρθρο 2 παράγραφος 1 και στο άρθρο 3 παράγραφος 2 δύναται να πιστοποιηθεί με κάθε αποδεικτικό μέσο εν χρήσει στην χώρα διαμονής. Δεν δύναται να επηρεασθεί από προσωρινές απουσίες που δεν υπερβαίνουν στο  σύνολό τους τους τρεις μήνες κατ' έτος ούτε από απουσίες μεγαλύτερης διάρκειας που οφείλονται στην εκπλήρωση στρατιωτικών υποχρεώσεων.  2. Οι περίοδοι διακοπής της δραστηριότητος που είναι ανεξάρτητες της θελήσεως του ενδιαφερομένου ή διακοπής της δραστηριότητος λόγω ασθενείας ή ατυχήματος θεωρούνται ως περίοδοι δραστηριότητος κατά την έννοια του άρθρου 2 παράγραφος 1.   Άρθρο 5  1. Για την άσκηση του δικαιώματος παραμονής τα Κράτη μέλη χορηγούν στον δικαιούχο προθεσμία δύο ετών από της γενέσεως του δικαιώματος σύμφωνα με το άρθρο 2 παράγραφος 1 περιπτώσεις α) και β) και το άρθρο 3. Κατά το διάστημα αυτό ο δικαιούχος  πρέπει να δύναται να εγκαταλείπει την επικράτεια του Κράτους μέλους χωρίς να θίγεται το δικαίωμα αυτό.  2. Τα Κράτη μέλη δεν απαιτούν από τον δικαιούχο καμμία ιδιαίτερη διατύπωση για την άσκηση του δικαιώματος παραμονής.   Άρθρο 6  1. Τα Κράτη μέλη αναγνωρίζουν στα πρόσωπα που δικαιούνται παραμονής το δικαίωμα για λήψη αδείας διαμονής, η οποία πρέπει:  α) να εκδίδεται και να ανανεώνεται ατελώς ή αντί καταβολής ποσού που να μην υπερβαίνει τα πληρωτέα από τους υπηκόους τους δικαιώματα και τα τέλη για την έκδοση ή την ανανέωση δελτίων ταυτότητος- β) να ισχύει για ολόκληρη την επικράτεια του Κράτους μέλους που την έχει εκδώσει- γ) να ισχύει επί πέντε έτη και να ανανεώνεται αυτόματα.  2. Οι διακοπές διαμονής που δεν υπερβαίνουν τους έξη συνεχείς μήνες και οι απουσίες μεγαλύτερης διάρκειας που οφείλονται στην εκπλήρωση στρατιωτικών υποχρεώσεων δεν θίγουν την ισχύ της άδειας διαμονής.   Άρθρο 7  Τα Κράτη μέλη αναγνωρίζουν στα πρόσωπα που δικαιούνται παραμονής το δικαίωμα ίσης μεταχειρίσεως που θεσπίζεται από τις οδηγίες του Συμβουλίου περί καταργήσεως των περιορισμών στην ελευθερία εγκαταστάσεως σύμφωνα με τον Τίτλο III του γενικού  προγράμματος που προβλέπει την κατάργηση αυτήν.   Άρθρο 8  1. Η παρούσα οδηγία δεν θίγει τις νομοθετικές, κανονιστικές και διοικητικές διατάξεις Κράτους μέλους, οι οποίες είναι ευνοϊκότερες για τους υπηκόους των άλλων Κρατών μελών.  2. Τα Κράτη μέλη διευκολύνουν την επάνοδο στην επικράτειά τους των μη μισθωτών εργαζομένων, οι οποίοι την έχουν εγκαταλείψει, αφού είχαν κατοικήσει εκεί επί μακρό χρονικό διάστημα και είχαν ασκήσει εκεί μία δραστηριότητα, επιθυμούν δε να επιστρέψουν,  εφ' όσον έχουν συμπληρώσει την ηλικία συνταξιοδοτήσεως, όπως αυτή καθορίζεται στο άρθρο 2 παράγραφος 1 περίπτωση α), ή είναι μόνιμα ανίκανοι προς εργασία.   Άρθρο 9  Τα Κράτη μέλη δύνανται να παρεκκλίνουν από τις διατάξεις της παρούσης οδηγίας μόνο για λόγους δημοσίας τάξεως, δημοσίας ασφαλείας ή δημοσίας υγείας.   Άρθρο 10  1. Τα Κράτη μέλη λαμβάνουν τα μέτρα που είναι αναγκαία για να συμμορφωθούν προς την παρούσα οδηγία εντός δώδεκα μηνών από της κοινοποιήσεώς της και ενημερώνουν αμέσως περί αυτού την Επιτροπή.  2. Μετά την κοινοποίηση της παρούσης οδηγίας τα Κράτη μέλη μεριμνούν περαιτέρω για την έγκαιρη ενημέρωση της Επιτροπής, ώστε να δύναται να υποβάλλει τις παρατηρήσεις της για κάθε μεταγενέστερο σχέδιο διατάξεων νομοθετικού, κανονιστικού ή διοικητικού  χαρακτήρος, τις οποίες προτίθενται να θεσπίσπουν στον τομέα που διέπεται από την παρούσα οδηγία.   Άρθρο 11  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 17 Δεκεμβρίου 1974.  Για το Συμβούλιο Ο Πρόεδρος M. DURAFOUR  (1) ΕΕ αριθ. 2 της 15.1.1962, σ. 36/62.  (2) ΕΕ αριθ. Α 14 της 27.3.1973, σ. 20.  (3) ΕΕ αριθ. Α 142 της 31.12.1972, σ. 12.  (4) ΕΕ αριθ. Ν 172 της 28.6.1973, σ. 14.  (5) ΕΕ αριθ. Ν 142 της 30.6.1970, σ. 24.


Avis juridique important

|

32000L0048

Οδηγία 2000/48/ΕΚ της Επιτροπής, της 25ης Ιουλίου 2000, για την τροποποίηση των παραρτημάτων των οδηγιών 86/362/ΕΟΚ και 90/642/ΕΟΚ του Συμβουλίου που αφορούν, αντιστοίχως, τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 197 της 03/08/2000 σ. 0026 - 0031

Οδηγία 2000/48/ΕΚ της Επιτροπήςτης 25ης Ιουλίου 2000για την τροποποίηση των παραρτημάτων των οδηγιών 86/362/ΕΟΚ και 90/642/ΕΟΚ του Συμβουλίου που αφορούν, αντιστοίχως, τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω και μέσα στα σιτηρά και σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 86/362/ΕΟΚ του Συμβουλίου, της 24ης Ιουλίου 1986, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων μέσα και πάνω στα σττηρά(1), όπως τροποποιήθηκε τελευταία από την οδηγία 2000/42/ΕΚ της Επιτροπής(2), και ιδίως το άρθρο 10,την οδηγία 90/642/ΕΟΚ του Συμβουλίου, της 27ης Νοεμβρίου 1990, που αφορά τον καθορισμό των ανωτάτων περιεκτικοτήτων για τα υπολείμματα φυτοφαρμάκων πάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών(3), όπως τροποποιήθηκε τελευταία από την οδηγία 2000/42/ΕΚ, και ιδίως το άρθρο 7,την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση στην αγορά φυτοπροστατευτικών προϊόντων(4), όπως τροποποιήθηκε τελευταία από την οδηγία 2000/10/ΕΚ της Επιτροπής(5), και ιδίως το άρθρο 4 παράγραφος 1 στοιχείο στ),Εκτιμώντας τα ακόλουθα:(1) Η νέα δραστική ουσία, η azoxystrobin, έχει συμπεριληφθεί στο παράρτημα Ι της οδηγίας 91/414/ΕΟΚ με την οδηγία 98/47/ΕΚ της Επιτροπής(6) για να χρησιμοποιείται αποκλειστικά ως μυκητοκτόνο, χωρίς να διευκρινίζονται ιδιαίτεροι όροι που επιδρούν στις καλλιέργειες στις οποίες ενδεχομένως έχουν χρησιμοποιηθεί φυτοπροστατευτικά προϊόντα που περιέχουν azoxystrobin.(2) Τα ανώτατα όρια για τα υπολείμματα της azoxystrobin μέσα και πάνω σε όλα τα προϊόντα που καλύπτονται από τις οδηγίες 86/362/ΕΟΚ και 90/642/ΕΟΚ καθορίστηκαν με την οδηγία 1999/71/ΕΚ της Επιτροπής(7).(3) Κατά τον καθορισμό των εν λόγω ανωτάτων ορίων για τα υπολείμματα της azoxystrobin, αναγνωρίστηκε ότι τα επίπεδα αυτά πρέπει να επανεξετάζονται και να αλλάζουν για να λαμβάνονται υπόψη οι νέες πληροφορίες και τα νέα στοιχεία. Η οδηγία 1999/71/ΕΚ προβλέπει ότι τα εθνικά προσωρινά ανώτατα όρια υπολειμμάτων για άλλα σιτηρά και οπωροκηπευτικά πρέπει να καθορίζονται από τα κράτη μέλη ως μέρος της έγκρισης που χορηγούν για φυτοπροστατευτικά προϊόντα που περιέχουν azoxystrobin και πρέπει να ανακοινώνονται στην Επιτροπή δυνάμει των απαιτήσεων του άρθρου 4 παράγραφος 1 στοιχείο στ) της οδηγίας 91/414/ΕΟΚ. Για διευκόλυνση, ορισμένα από τα ανώτατα όρια καθορίστηκαν στην οδηγία 1999/71/ΕΚ σε προσωρινή βάση, επιτρέποντας στα κράτη μέλη να χορηγήσουν περαιτέρω εγκρίσεις για νέες χρήσεις και να ενημερώσουν την Επιτροπή δυνάμει της διαδικασίας που περιγράφεται από το εν λόγω άρθρο. Το άρθρο αυτό προβλέπει ότι, όταν υπάρχει ένα προσωρινό κοινοτικό ανώτατο όριο καταλοίπου και όταν η νέα εγκριθείσα χρήση συνεπάγεται ανώτερα όρια, το κράτος μέλος που χορηγεί την έγκριση καθορίζει ένα εθνικό προσωρινό ανώτατο όριο καταλοίπου σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ πριν από την χορήγηση της έγκρισης.(4) Για να εξασφαλιστεί η επαρκής προστασία των καταναλωτών από την έκθεση σε υπολείμματα πάνω και μέσα σε προϊόντα για τα οποία δεν έχει χορηγηθεί έγκριση, θεωρήθηκε σκόπιμο, κατά τη θέσπιση της οδηγίας 1999/71/ΕΚ, να καθοριστούν προσωρινά ανώτατα όρια υπολειμμάτων στο χαμηλότερο δυνατό όριο ανίχνευσης για αυτά τα προϊόντα. Ο καθορισμός σε κοινοτικό επίπεδο τέτοιων προσωρινών ανωτάτων ορίων υπολειμμάτων δεν εμποδίζει τη χορήγηση προσωρινών αδειών από τα κράτη μέλη για τη χρησιμοποίηση της azoxystrobin σε αυτά τα προϊόντα, σύμφωνα με το άρθρο 4 παράγραφος 1 στοιχείο στ) της οδηγίας 91/414/ΕΟΚ.(5) Για να εγκριθεί ένα φυτοπροστατευτικό προϊόν, τα κράτη μέλη πρέπει να εφαρμόζουν τις ενιαίες αρχές που προβλέπονται στο παράρτημα VI της οδηγίας 91/414/ΕΟΚ όταν αξιολογούν, ιδίως, ένα φάκελο σύμφωνα με τις απαιτήσεις του παραρτήματος III της οδηγίας 91/414/ΕΟΚ, ο οποίος παρουσιάζεται από τον υποβάλλοντα αίτηση για έγκριση. Το παράρτημα ΙΙΙ μέρος Α τμήμα 8 της οδηγίας 91/414/ΕΟΚ απαιτεί να υποβάλλουν οι αιτούντες ορισμένα στοιχεία, συμπεριλαμβανομένων των προτεινόμενων ανωτάτων ορίων υπολειμμάτων μαζί με μία πλήρη δικαιολόγηση και εκτίμηση της δυνητικής και πραγματικής έκθεσης μέσω της διατροφής και άλλων παραγόντων. Σύμφωνα με το παράρτημα VI μέρος Β τμήμα 2.4.2 και το μέρος Γ τμήμα 2.5 της οδηγίας 91/414/ΕΟΚ απαιτείται από τα κράτη μέλη να αξιολογούν τα υποβαλλόμενα στοιχεία όσον αφορά τα αποτελέσματα που έχουν τα υπολείμματα στην ανθρώπινη υγεία και στην υγεία των ζώων, καθώς και στο περιβάλλον, και να λαμβάνουν αποφάσεις σχετικά με τις εγκρίσεις οι οποίες εγγυώνται ότι τα υπάρχοντα υπολείμματα προέρχονται από ελάχιστες ποσότητες φυτοπροστατευτικού προϊόντος που είναι αναγκαίες για να επιτευχθεί ο κατάλληλος έλεγχος, σύμφωνα με τις ορθές γεωργικές πρακτικές, και χρησιμοποιείται κατά τέτοιο τρόπο ώστε να περιορίζεται στο ελάχιστο η παρουσία των υπολειμμάτων κατά τη στιγμή της συγκομιδής, της σφαγής ή της αποθεματοποίησης, ανάλογα με την περίπτωση.(6) Έχουν παρασχεθεί νέα στοιχεία για χρήσεις της azoxystrobin στο ρύζι, στις μπανάνες, στις τομάτες και στα κολοκυθοειδή με βρώσιμο και μη βρώσιμο φλοιό. Αυτά τα νέα στοιχεία εκτιμήθηκαν και θεωρήθηκε σκόπιμο να αναθεωρηθούν τα προσωρινά ανώτατα όρια υπολειμμάτων που καθορίστηκαν για τα προϊόντα αυτά στην οδηγία 1999/71/ΕΚ.(7) Κατά την προσθήκη στο παράρτημα Ι της οδηγίας 91/414/ΕΟΚ, η τεχνική και επιστημονική αξιολόγηση της azoxystrobin έλαβε την τελική της μορφή στις 22 Απριλίου 1998 στο μορφότυπο της έκθεσης αναθεώρησης της Επιτροπής για την azoxystrobin. Στην εν λόγω έκθεση αναθεώρησης, η αποδεκτή ημερήσια πρόσληψη (ΑΗΠ) για την azoxystrobin καθορίστηκε σε 0,1 mg/kg σωματικού βάρους ανά ημέρα. Η έκθεση των καταναλωτών, καθόλη τη διάρκεια της ζωής τους, σε τρόφιμα για τα οποία έχει χρησιμοποιηθεί azoxystrοbin έχει εκτιμηθεί και αξιολογηθεί σύμφωνα με τις διαδικασίες και τις πρακτικές που χρησιμοποιούνται εντός της Ευρωπαϊκής Κοινότητας, λαμβανομένων υπόψη των κατευθυντηρίων οδηγιών που δημοσιεύθηκαν από την Παγκόσμια Οργάνωση Υγείας(8) και έχει υπολογισθεί ότι τα ανώτατα επίπεδα υπολειμμάτων που καθορίσθηκαν στην εν λόγω οδηγία δεν οδηγούν σε υπέρβαση της εν λόγω αποδεκτής ημερήσιας πρόσληψης.(8) Οι οξείες τοξικές επιδράσεις που απαιτούν τη θέσπιση μιας δόσης αναφοράς οξείας επίδρασης δεν παρατηρήθηκαν κατά την αξιολόγηση και τη συζήτηση που προηγήθηκε της προσθήκης της azoxystrobin στο παράρτημα Ι της οδηγίας 91/414/ΕΟΚ.(9) Έχει ζητηθεί η γνώμη των εμπορικών εταίρων της Κοινότητας σχετικά με τα επίπεδα που καθορίζονται στην παρούσα οδηγία μέσω του Παγκόσμιου Οργανισμού Εμπορίου και έχουν ληφθεί υπόψη οι παρατηρήσεις τους σχετικά με τα εν λόγω επίπεδα. Με βάση την υποβολή αποδεκτών στοιχείων, θα εξετασθεί από την Επιτροπή η δυνατότητα καθορισμού των ανοχών κατά τις εισαγωγές όσον αφορά τα ανώτατα επίπεδα υπολειμμάτων για ειδικούς συνδυασμούς φυτοφαρμάκων/καλλιέργειας.(10) Έχει ληφθεί υπόψη η γνώμη της επιστημονικής επιτροπής φυτών, και ιδίως οι συμβουλές και οι συστάσεις που αφορούν την προστασία των καταναλωτών από τρόφιμα για τα οποία έχουν χρησιμοποιηθεί φυτοφάρμακα.(11) Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης φυτοϋγειονομικής επιτροπής,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1Τα ακόλουθα πρέπει να προστεθούν στο μέρος Α του παραρτήματος ΙΙ της οδηγίας 86/362/ΕΟΚ:">ΘΕΣΗ ΠΙΝΑΚΑ>"Άρθρο 2Τα ανώτατα όρια υπολειμμάτων του παραρτήματος Ι της παρούσας οδηγίας αντικαθιστούν αυτά που απαριθμούνται για την azoxystrobin στο παράρτημα ΙΙ της οδηγίας 90/642/ΕΟΚ.Άρθρο 31. Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.2. Τα κράτη μέλη θεσπίζουν και δημοσιεύουν τα νομοθετικά, κανονιστικά ή διοικητικά μέτρα με σκοπό τη συμμόρφωση με την παρούσα οδηγία μέχρι τις 31 Μαρτίου 2001. Πληροφορούν αμέσως σχετικά την Επιτροπή.3. Τα κράτη μέλη εφαρμόζουν αυτά τα μέτρα από την 1η Απριλίου 2001.4. Όταν εγκριθούν από τα κράτη μέλη τα εν λόγω μέτρα περιλαμβάνουν αναφορά στην παρούσα οδηγία ή συνοδεύονται από την εν λόγω αναφορά κατά τη στιγμή της επίσημης δημοσίευσής τους. Η διαδικασία η σχετική με την εν λόγω αναφορά θεσπίζεται από τα κράτη μέλη.Άρθρο 4Η παρούσα οδηγία απευθύνεται στα κράτη μέλη.Βρυξέλλες, 25 Ιουλίου 2000.Για την ΕπιτροπήDavid ByrneΜέλος της Επιτροπής(1) ΕΕ L 221 της 7.8.1986, σ. 37.(2) ΕΕ L 158 της 30.6.2000, σ. 51.(3) ΕΕ L 350 της 14.12.1990, σ. 71.(4) ΕΕ L 230 της 19.8.1991, σ. 1.(5) ΕΕ L 57 της 2.3.2000, σ. 28.(6) ΕΕ L 191 της 7.7.1998, σ. 50.(7) ΕΕ L 194 της 27.7.1999, σ. 36.(8) Κατευθυντήριες οδηγίες για την πρόληψη της λήψης υπολειμμάτων φυτοφαρμάκων μέσω της τροφής (αναθεωρημένες), που καταρτίστηκαν από το επισιτιστικό πρόγραμμα "GEMS/Food Programme" σε συνεργασία με την επιτροπή του Cοdeχ για τα υπολείμματα φυτοφαρμάκων, που δημοσιεύθηκαν από την Παγκόσμια Οργάνωση Υγείας 1997 (WHO/FSF/FOS/97.7).ΠΑΡΑΡΤΗΜΑ>ΘΕΣΗ ΠΙΝΑΚΑ>